**Απαραίτητα Δικαιολογητικά**

**Α.** Για την **Εγγραφή** στις Δημόσιες Σ.Α.Ε.Κ. του ΕΛΓΟ-ΔΗΜΗΤΡΑ, οι επιτυχόντες/ούσες οφείλουν να υποβάλλουν και τα κάτωθι δικαιολογητικά\*:

1. Φωτοαντίγραφο Δελτίου Ταυτότητας ή Διαβατηρίου
2. Φωτοαντίγραφο Τίτλου Σπουδών εγγραφής τους (Απολυτήριο Λυκείου, Πτυχίο ΤΕΕ Β’ Κύκλου) και όχι πτυχία ανώτερης βαθμίδας (ΑΕΙ, ΤΕΙ)
3. Βεβαίωση ΑΜΚΑ
4. Βεβαίωση ΑΦΜ
5. Τα **αποδεικτικά όλων των υπολοίπων δηλωθέντων στην αίτηση** στοιχείων (κοινωνικά κριτήρια), όπως:
6. **Πολυτεκνία:** πιστοποιητικό οικογενειακής κατάστασης ή πιστοποιητικό πολυτεκνίας σε ισχύ ή δικαστική απόφαση ή άλλο έγγραφο που να πιστοποιεί τη γονική μέριμνα
7. **Τριτεκνία:** πιστοποιητικό οικογενειακής κατάστασης του Δήμου / Κοινότητας ή βεβαίωση οικογενειακής κατάστασης που χορηγείται από τα ΚΕΠ μέσω του Ολοκληρωμένου Πληροφοριακού Συστήματος Εθνικού Δημοτολογίου (ΟΠΣΕΔ), που περιέχει όλα τα γεγονότα των οποίων η συνδρομή αποτελεί προϋπόθεση για την κατά νόμο κτήση της ιδιότητας του τρίτεκνου γονέα ή τέκνου τρίτεκνης οικογένειας ή αντίστοιχο πιστοποιητικό αρμόδιας αλλοδαπής αρχής.
8. **Μονογονεϊκή οικογένεια:** δικαστική απόφαση ή άλλο έγγραφο, που να πιστοποιεί τη γονική μέριμνα, πιστοποιητικό οικογενειακής κατάστασης του Δήμου ή της Κοινότητας.
9. **Ειδική περίπτωση** (Ελληνοκύπριοι από τα κατεχόμενα της Κύπρου ή μέλη της ελληνικής μειονότητας της Αλβανίας):

**Δικαιολογητικά**: Αποδεικνύεται με **Ειδικό Δελτίο Ταυτότητας Ομογενούς (ΕΔΤΟ)**. Διαβάστε περισσότερα σε σχέση με την έκδοση του συγκεκριμένου ΕΔΤΟ εδώ: <https://portal.astynomia.gr/webcenter/portal/eTap/expatriate-al-id-card-grant-application>

Σχετικά με τη δήλωση της ειδικής περίπτωσης, επισημαίνουμε ότι υποψήφιοι που τη δηλώνουν, συμμετέχουν σε ξεχωριστή διαδικασία επιλογής από τους υπόλοιπους υποψηφίους. Επομένως, **επιτυχόντες για τους οποίους θα διαπιστωθεί κατά το διοικητικό έλεγχο στις εγγραφές ότι έχουν δηλώσει ψευδώς ότι ανήκουν στην ειδική περίπτωση, χάνουν το δικαίωμα για εγγραφή.**

**Β.** Με την Αίτηση-Δήλωση παροχής **Σίτισης - Στέγασης**, οι ενδιαφερόμενοι/ες επιτυχόντες/ούσες οφείλουν να υποβάλλουν και τα κάτωθι δικαιολογητικά\*:

1. **Αποδεικτικό έγγραφο μόνιμης κατοικίας** (λογαριασμός ΔΕΗ ή ΟΤΕ ή ΕΥΔΑΠ ή λογαριασμός κινητού κ.λπ.).
2. **Αντίγραφο εκκαθαριστικού εφορίας** του τελευταίου οικονομικού έτους (μέσω taxisnet). Το εκκαθαριστικό θα πρέπει να είναι του γονέα (όταν ο καταρτιζόμενος/η είναι προστατευόμενο μέλος) ή του ιδίου καταρτιζόμενου/ης σε περίπτωση που είναι πάνω από 25 ετών.

\* Τα φωτοαντίγραφα δεν χρειάζεται να είναι επικυρωμένα. Αρκούν απλά, ευανάγνωστα φωτοαντίγραφα των πρωτοτύπων από δημόσιες υπηρεσίες (Ν. 4250/2014 (ΦΕΚ 74 /Α’/26-3-2014). Αντίστοιχα, γίνονται υποχρεωτικά αποδεκτά τα απλά, ευανάγνωστα φωτοαντίγραφα των πρωτοτύπων των ιδιωτικών εγγράφων, εφόσον τα έγγραφα αυτά έχουν επικυρωθεί αρχικά από δικηγόρο καθώς και ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από τις υπηρεσίες και τους φορείς που εμπίπτουν στη ρύθμιση (π.χ. απολυτήριο ιδιωτικού λυκείου που φέρει τη θεώρηση της αρμόδιας Διεύθυνσης Δευτεροβάθμιας Εκπαίδευσης του Υπουργείου Παιδείας και Θρησκευμάτων και Αθλητισμού). Επίσης, γίνονται υποχρεωτικά αποδεκτά τα ευκρινή φωτοαντίγραφα αλλοδαπών εγγράφων, υπό την προϋπόθεση ότι τα έγγραφα αυτά έχουν επικυρωθεί πρωτίστως από δικηγόρο.